PATVIRTINTA

Anykščių Jono Biliūno gimnazijos

direktoriaus 2019 m. rugsėjo 2 d.

įsakymu Nr. V-22

**ANYKŠČIŲ JONO BILIŪNO GIMNAZIJA**

**(Kodas 190046685)**

**AUTOMOBILIO VAIRUOTOJO** **PAREIGYBĖS APRAŠYMAS**

**I SKYRIUS**

**BENDROJI** **DALIS**

1. Automobilio vairuotojo pareigybė yra priskiriama kvalifikuotų darbuotojų grupei.
2. Pareigybės lygis: vairuotojas priskiriamas C lygiopareigybei.
3. Pareigybės paskirtis: techniškai tvarkingu lengvuoju tarnybiniu automobiliu saugiai ir laiku vežioti mokinius į renginius ir kitais ugdymo tikslais bei maršrutais, nurodytais gimnazijos direktoriaus įsakyme.
4. Pavaldumas: vairuotojas pavaldus direktoriaus pavaduotojui ūkiui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

1. Darbuotojas, einantis šias pareigas, turi atitikti šiuos specialiuosius reikalavimus:
   1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;
   2. gerai išmanyti: automobilių transporto darbų saugos taisykles; Lietuvos Respublikos darbuotojų saugos ir sveikatos įstatymą; autotransporto priemonių mechanizmų ir prietaisų paskirtį, išdėstymą, sandarą ir veikimą, gedimo požymius ir priežastis, jų įtaką saugiam eismui; techninio aptarnavimo periodiškumą ir darbų atlikimo nuoseklumą, automobilio techninio eksploatavimo taisykles; krovinių vežimo taisykles, automobilio darbo pirminių dokumentų pildymo taisykles; automobilio vairavimo eismo įvykių priežastis ir būdus jiems išvengti;
   3. mokėti kelių eismo taisykles, pirmosios medicininės pagalbos suteikimo nukentėjusiam tvarką ir būdus.
   4. kaip elgtis autobuse kilus gaisrui.
2. Automobilio vairuotojas privalo vadovautis:
   1. Lietuvos Respublikos įstatymais ir poįstatyminiais aktais;
   2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;
   3. darbo tvarkos taisyklėmis;
   4. darbo sutartimi;
   5. šiuo pareigybės aprašymu;
   6. kitais gimnazijos lokaliniais dokumentais (įsakymais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Automobilio vairuotojo funkcijos:
   1. atvykti į darbą nustatytu laiku, gerai pailsėjusiam, blaiviam;
   2. patikrinti automobilio techninę būklę; tikrinimo metu ypatingą dėmesį atkreipti į:
      1. automobilio kuro sistemos, šildymo ir tepimo sistemų būklę;
      2. stabdžių ir vairo būklę;
      3. automobilio vidaus apšvietimo, signalizavimo, kontrolinių prietaisų darbą;
      4. artimųjų ir tolimųjų šviesų žibintų, gabaritinių ir stovėjimo šviesų, posūkio rodiklių ir kt. veikimą;
   3. patikrinti, ar automobilyje yra pirmosios pagalbos vaistinėlė, pirminės gaisro gesinimo priemonės, avarinio sustojimo ženklas arba mirksintis raudonas žibintas, automobilio remontui kelionėje reikalingi įrankiai ir atsarginės dalys;
   4. patikrinti, ar automobilio duslintuvo vamzdis tvarkingas, ar išmetamos dujos nepateks į automobilio saloną;
   5. patikrinti automobilio padangų būklę, ar slėgis jose atitinka norminį;
   6. patikrinti, ar iš automobilio nesisunkia vanduo/aušinimo skystis, kuras, tepalas, ar nestringa durų uždarymo mechanizmas;
   7. jeigu automobilis nešvarus, privalo išvalyti jo saloną, nuplauti automobilio išorę;
   8. išvykstant į kelionę, su savimi turėti vairuotojo pažymėjimą, transporto priemonės registravimo liudijimą ir jos valstybinės techninės apžiūros taloną, įstatymų nustatytą draudimo dokumentą, kelionės lapą ir kitus būtinus dokumentus;
   9. kelių eismą kontroliuojantiems pareigūnams pareikalavus, pateikti atitinkamus dokumentus;
   10. laiku ir saugiai nuvežti mokinius į paskirties vietą;
   11. laukti mokinių nustatytose automobilio sustojimo vietose;
   12. užtikrinti, kad mokiniai galėtų saugiai įlipti ir išlipti iš automobilio nustatytose sustojimo vietose pagal mokinių gyvenamąją vietą;
   13. stebėti mokinius, kad jie įliptų į automobilį ir išliptų iš jo automobiliui sustojus. Įlipus mokiniams, patikrinti, ar automobilio durelės gerai uždarytos;
   14. reikalauti, kad mokiniai liptų į automobilį ir išliptų iš jo tvarkingai, teikdami pirmenybę jaunesnio amžiaus mergaitėms ir berniukams bei neįgaliems asmenims;
   15. reikalauti iš mokinių laikytis mokinių elgesio taisyklių, neleisti smurtauti, tyčiotis, triukšmauti, vartoti necenzūrinius žodžius, įvairius kvaišalus, šiukšlinti ir pačiam elgtis kultūringai: nerėkti, nesikeikti, nerūkyti automobilyje ir mokiniams matant bei kt.;
   16. mokinius vežti su nuolat įjungtomis artimosiomis žibintų šviesomis;
   17. išlaipinti mokinius taip, kad jiems nereikėtų pereiti kelio; jeigu tokios galimybės nėra, išlipantiems iš automobilio mokiniams paaiškinti, kad į kitą kelio ar gatvės pusę galima eiti tik nuvažiavus automobiliui ir tik per pėsčiųjų perėją, o jeigu tokios nėra, eiti stačiu kampu, įsitikinus, kad arti nėra važiuojančių transporto priemonių;
   18. vežti mokinius labai atidžiai, pasirinkti saugų greitį, nepradėti staigiai važiuoti ir staigiai stabdyti, išskyrus atvejus, kai staigus stabdymas būtinas avarijai išvengti;
   19. vežant mokinius atidžiai stebėti šviesoforų, eismą reguliuojančių pareigūnų signalus, kelio ženklus, kelių ženklinimą, automobilio mechanizmų ir prietaisų darbą;
   20. važiuoti per nesaugomą geležinkelio pervažą tik įsitikinus, kad neartėja traukinys. Per saugomą geležinkelio pervažą reikia važiuoti tik tada, kai užtvaras pakeltas, šviesoforas išjungtas arba jame šviečia žalia šviesa, ir įsitikinus, kad neartėja traukinys;
   21. dėl gedimo automobiliui sustojus geležinkelio pervažoje, vairuotojas privalo nedelsdamas išlaipinti mokinius, bandyti nustumti automobilį, o jeigu tai padaryti neįmanoma ir girdisi artėjančio traukinio bildesys, reikia gestais signalizuoti garvežio mašinistui apie pavojų;
   22. gimnazijos tarnybinio automobilio vairuotojas privalo:
       1. nevežti daugiau žmonių, negu automobilyje yra sėdimų vietų;
       2. sugedus automobiliui arba įvykus nelaimei, nepalikti mokinių be priežiūros; įvykus nelaimei, jeigu yra sužeistų, nedelsiant kviesti greitąją pagalbą ir policiją, pačiam suteikti pirmąją pagalbą nukentėjusiems, o sugedus automobiliui, kuriuo toliau tęsti kelionės neįmanoma, mokinius išleisti vykti į gimnaziją ar namus tik su lydinčiu suaugusiu gimnazijos darbuotoju (draudžiama palikti mokinius vienus arba vienus išleisti vykti į gimnaziją ar namus);
       3. apie įvykusią nelaimę nedelsiant pranešti gimnazijos administracijai;
   23. kad automobilyje nekiltų gaisras, vairuotojas privalo:

8.24.1 neleisti susikaupti ant automobilio variklio ir jo karterio dulkėms, susimaišiusioms su kuru ir tepalais;

8.24.2. nenaudoti atviros ugnies arti kuro sistemos ir kuro bako;

8.24.3. gerai prižiūrėti automobilio elektros įrenginius;

* 1. jeigu automobilyje kilo gaisras, reikia nedelsiant evakuoti iš jo mokinius į saugią vietą ir gesinti ugnies židinį turimomis priemonėmis (gesintuvu, nedegiu audeklu, smėliu ir kt.);
  2. automobilio vairuotojas privalo kasdien aiškiai ir įskaitomai pildyti kelionės dokumentus, periodiškai atlikti automobilio techninę priežiūrą, laiku šalinti gedimus, galinčius turėti įtakos eismo saugumui, nustatytu periodiškumu paruošti ir pristatyti automobiliį techninei apžiūrai;
  3. negalėdamas atvykti į darbą dėl ligos ar kitų svarbių priežasčių, iš anksto pranešti apie tai gimnazijos direktoriaus pavaduotojui ūkiui.

**IV SKYRIUS**

**MOKINIŲ SAUGUMO UŽTIKRINIMAS**

1. Automobilio vairuotojas, įtaręs ar pastebėjęs žodines, fizines, socialines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;
   3. raštu informuoja patyrusio patyčias, smurtą mokinio klasės auklėtoją/kuratorių apie įtariamas ar įvykusias patyčias;
   4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar gimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Automobilio vairuotojas, įtaręs ar pastebėjęs patyčias kibernetinėje erdvėje arba gavęs apie jas pranešimą:
   1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar gimnazijos darbuotojus, direktorių) ar institucijas (policiją);
   3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
   4. raštu informuoja patyčias patyrusio mokinio klasės auklėtoją/kuratorių apie patyčias kibernetinėje erdvėje ir pateikia įrodymus (išsaugotą informaciją);
   5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**V SKYRIUS**

**ATSAKOMYBĖ**

1. Automobilio vairuotojas atsako už:
   1. patikėtų pareigų sąžiningą ir tikslų vykdymą;
   2. vairavimą neblaiviam, apsvaigusiam nuo alkoholio, narkotikų ar kitokių kvaišalų;
   3. įvykdytą avariją, dėl ko buvo sudaužytos transporto priemonės, buvo mokinių ar kitų žmonių aukų;
   4. saugaus greičio nepasirinkimą, dėl ko autobusas nuriedėjo nuo kelkraščio, apvirto ir buvo lengvai ar sunkiai (mirtinai) sužaloti mokiniai;
   5. pažeistą darbo drausmę, dėl ko mokiniai laiku nebuvo nuvežti į paskirties vietą;
   6. mokinių saugumo neužtikrinimą autobuse (leido smurtauti, tyčiotis, vartoti kvaišalus, necencūrinius žodžius ir kitaip netinkamai elgtis) ir išlipus iš autobuso (neperspėjo, kaip saugiai pereiti gatvę ir leido smurtauti, tyčiotis, vartoti kvaišalus, necencūrinius žodžius ir kitaip netinkamai elgtis).
2. Automobilio vairuotojas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
3. Automobilio vairuotojas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_